LAPORAN AKTIVITI JANM NEGERI PERAK BAGI BULAN SEPT HINGGA DIS 2016 1. Taklimat Pensijilan EKSA Siri 3/2016 Pada 1 September 2016 (Khamis), bertempat di Dewan Utama Tingkat 8, Jawatankuasa Latihan EKSA JANM Negeri Perak telah mengadakan satu sesi Taklimat Pensijilan EKSA Siri 3/2016. Taklimat ini yang telah disampaikan oleh Encik Mohd Hasrizad bin Zaman adalah bertujuan untuk memberikan kesedaran berhubung pelaksanaan EKSA di kalangan warga JANM Negeri Perak. Seramai 20 orang peserta telah dijemput untuk menghadiri taklimat tersebut. Taklimat berdurasi 2 jam tersebut diharap dapat memberikan kesedaran terhadap pelaksanaan EKSA bagi tahun 2016. Taklimat Pensijilan EKSA pada 1 September 2016 2. KURSUS PENGURUSAN STRESS Tujuan kursus adalah untuk memberikan pendedahan kepada anggota JANM Negeri Perak tentang mengenalpasti stress (Eustress/Distress) dan teknik-teknik khusus untuk mengatasinya dengan lebih berkesan dan mudah. Selain itu, anggota juga didedahkan dengan simptom-simpton, tindakbalas dan perubahan akibat stress serta teknik-teknik tindakan (termasuk pemakanan dan larangan) dan kawalan serta penyesuaian terhadap stress. Kursus Pengurusan Stress pada 2 September 2016
3. PERLAWANAN PERSAHABATAN PING PONG JANM NEGERI PERAK DENGAN LHDN Dalam usaha mencari dan mengembangkan bakat-bakat sukan di kalangan warga JANM Perak, Biro Sukan KESAN Perak telah menjemput pasukan ping pong dari Kelab Sukan Lembaga Hasil Dalam Negeri Cawangan Perak untuk diadakan perlawanan persahabatan. Hasilnya, satu Perlawanan Persahabatan Ping Pong antara JANM Perak dengan LHDN telah berlangsung pada 8 September 2016 pada jam 3.30 petang bertempat di Dewan Badminton & Squash DBI, Ipoh. Objektif perlawanan persahabatan ini adalah untuk mengembang bakat sukan disamping mengeratkan lagi hubungan antara kedua-dua jabatan. Perlawanan diadakan dalam format berpasukan dimana setiap pasukan diwakili oleh empat regu lelaki dan satu regu wanita. Biarpun tewas pada perlawanan tersebut namun objektif utama perlawanan tercapai. Kedua-dua pasukan bersetuju untuk diadakan lagi perlawanan persahabatan ping pong pada masa akan datang. Perlawanan Persahabatan Ping Pong bersama LHDN pada 8 September 2016 4. TAKLIMAT PENGEMASKINIAN MAKLUMAT PENGGUNA DAN PERANAN 1GFMAS (AUTHORIZATION) Taklimat Pengemaskinian Maklumat Pengguna dan Peranan 1GFMAS (Authorization) telah dihadiri seramai 400 Pusat Tanggungjawab (PTJ) serta Pusat Kos (PK). Tujuan taklimat ini adalah untuk menerangkan kepada PTJ & PK berkenaan tatacara untuk mengisi maklumat pengguna pada peranan 1GFMAS mengikut format borang yang telah disediakan oleh pihak PPPA, JANM Putrajaya.
Taklimat Pengemaskinian Maklumat Pengguna dan Peranan 1GFMAS (Authorization) pada 19 - 21 September 2016 5. KURSUS PENERAPAN NILAI MURNI Pada 4 Oktober 2016, satu kursus Penerapan Nilai Murni telah diadakan sejurus selesai perhimpunan bulanan yang di hadiri seramai 80 orang kakitangan JANM Negeri Perak. Ceramah telah disampaikan oleh Yang Berbahagia Ustaz Abdullah Din dari Persatuan Ulama Kedah. Objektif kursus ini diadakan ialah untuk memberi pendedahan konsep nilai murni dalam Islam dan memastikan kakitangan di JANM Negeri Perak dapat menerapkan nilai-nilai murni di dalam kehidupan seharian, khususnya di dalam menjalankan tugas di pejabat. Perhimpunan Bulanan JANM Negeri Perak pada 4 Oktober 2016 6. MAJLIS PERJUMPAAN PENGARAH BERSAMA WARGA JABATAN AKAUNTAN NEGARA MALAYSIA (JANM) NEGERI PERAK Pada 4 Oktober 2016 (Selasa) bertempat di Dewan Utama Tingkat 8, JANM Negeri Perak, Majlis Perhimpunan Bulanan JANM Negeri Perak telah diadakan. Majlis dimulakan dengan ketibaan Pengarah JANM Perak dan pegawai-pegawai kanan dengan nyanyian lagu Negaraku dan Lagu JANM. Sejurus selepas Bacaan Doa dan Ikrar Perkhidmatan Awam, Puan Siti Zubaidah binti Bidin, Pengarah JANM Perak telah menyampaikan amanat beliau, antara lain ialah
mengenai Inspektorat Anugerah Keselamatan Perlindungan (AKKP) yang akan dijalankan pada 10/10/2016 daripada Pejabat Ketua Pegawai Keselamatan Kerajaan (CSGO) Negeri Perak. Selain itu, beliau menekankan agar semua pihak untuk menilai dan mengkaji semula proses kerja sedia ada supaya sesuai dengan kehendak semasa. Beliau berharap sekiranya terdapat proses pelaksanaan kerja yang baru, semua warga JANM Perak perlu menerima dengan hati terbuka dan melaksanakan dengan dalam suasana kerja yang harmoni. Selepas selesai ucapan Pengarah JANM Perak, Majlis diteruskan dengan pengumuman Anugerah Pekerja Contoh bagi Bulan Julai hingga September 2016 dimana Encik Kamarul Zaman bin Ahmad Zaini, Penolong Akauntan W29 dan Puan Noraznita binti Mohamad, Penolong Akauntan W29 (KUP) telah diumumkan sebagai penerima anugerah tersebut. Majlis diteruskan dengan dengan pengumuman Pemenang Zon Terbaik Audit Dalaman EKSA JANM Perak Bil.2/2016 dimana Zon Tingkat 5 telah dipilih sebagai pemenang Zon Terbaik. Sebelum majlis berakhir, majlis memotong kek telah diadakan bagi meraikan warga JANM Perak yang lahir pada bulan Oktober hingga Disember. Perhimpunan Bulanan JANM Negeri Perak pada 4 Oktober 2016 7. KURSUS PEROLEHAN SIRI 1 & 2 Kursus Dalaman JANM Perak bertajuk Kursus Perolehan Siri 1 telah dijalankan pada 12 Oktober 2016 dan telah dihadiri oleh 36 peserta. Manakala Kursus Perolehan Siri 2 telah dijalankan pada 19 Oktober 2016 dan seramai 25 peserta telah hadir. Tujuan kursus ini adalah utuk memberikan maklumat serta tatacara proses perolehan kepada semua warga kerja JANM Perak berdasarkan peraturan-peraturan yang berkuatkuasa. Pada tahun 2016, JANM Perak telah menganjurkan 8 kursus dalaman untuk dihadiri oleh semua warga kerja jabatan ini.
Kursus Perolehan Siri 1 & 2 pada 12 & 19 Oktober 2016 8. TAKLIMAT UMUM KESELAMATAN & PERLINDUNGAN (CGSO) Taklimat ini bertujuan untuk mendedahkan semula anggota JANM Negeri Perak kepada syarat syarat yang telah digariskan di dalam Arahan Keselamatan terutamanaya keselamatan fizikal, dokumen dan peribadi. Semua anggota diseur untuk mempertingkatkan tahap keselamatan peribadi dan memastikan risiko-risiko dikenalpasti dan pelan risiko dilaksanakan bagi memastikan tiada berlaku pelanggaran kepada mana-mana peruntukan undang undang keselamatan dan perlindungan yang berkuatkuasa. Selain itu, taklimat ini juga telah berjaya mendedahkan perbezaan diantara skop keselamatan dan kesihatan dibawah Jawatankuasa Keselamatan dan Kesihatan Pekerjaan (JKKP). Di akhir taklimat, anggota diseru untuk mempertingkatkan pengurusan keselamatan pejabat, kerahsiaan serta pemeringkatan dokumen di JANM Negeri Perak dalam menghadapi cabaran-cabaran ketirisan maklumat terperingkat di media sosial dewasa kini. Taklimat Umum Keselamatan & Perlindungan (CGSO) pada 14 Oktober 2016 9. AKTIVITI MENDAKI BUKIT KLEDANG Biro Lawatan dan Sosial, KESAN Perak telah mengadakan aktiviti mendaki Bukit Kledang di Ipoh, Perak pada 15 Oktober 2016 (Sabtu). Aktiviti ini telah disertai seramai 30 orang kakitangan JANM Negeri Perak. Objektif aktiviti diadakan adalah untuk memberi pendedahan kepada kakitangan dengan aktiviti lasak dan memupuk semangat bekerjasama dikalangan pegawai.
Aktiviti Mendaki Bukit Kledang pada 15 Oktober 2016 10. PENGAUDITAN KESELAMATAN & PERLINDUNGAN CGSO 2016 JANM Negeri Perak telah dipilih untuk mewakili agensi dibawah Kementerian Kewangan untuk menyertai Anugerah Khas Keselamatan dan Perlindungan 2016 peringkat Negeri Perak. Untuk itu, satu lawatan Panel Pengauditan bagi tujuan anugerah tersebut dari Pejabat Ketua Pengarah Keselamatan dan Perlindungan (CGSO) telah diadakan pada 17 Oktober 2016 bagi menyemak tahap kepatuhan JANM Negeri Perak kepada Arahan Keselamatan. Beberapa teguran telah dibuat oleh pihak panel pada akhir pemeriksaan dan tindakan pembetulan telah diambil, serta laporan bersama sama dengan ulasan dan dokumen sokongan, telah diserahkan dalam tempoh yang diberikan dengan jayanya. Pihak CGSO telah memberikan JANM Negeri Perak 92% markah pematuhan. Pengauditan Keselamatan & Perlindungan CGSO 2016 pada 17 Oktober 2016 11. LAWATAN SAMBIL BELAJAR KE MEDIA PRIMA TV3 Pada 10 November 2016 (Khamis), Biro Lawatan dan Sosial, KESAN Perak telah mengadakan lawatan sambil belajar ke Media Prima Berhad di Sri Pentas, Bandar Utama. Lawatan ini telah disertai seramai 38 orang kakitangan JANM Negeri Perak. Objektif lawatan ini diadakan adalah untuk memberi pendedahan kepada kakitangan berkaitan imej korporat yang diterapkan oleh Media Prima untuk diadaptasikan dalam program EKSA jabatan. Selain itu, objektif juga adalah untuk memberi pendedahan kepada kakitangan cara komunikasi, berinteraksi dan penyampaian yang paling berkesan terutamanya melibatkan lawatan ini
kakitangan yang bertugas di kaunter, Unit WTD dan Unit Khidmat Pengurusan Pelanggan memandangkan Media Prima Berhad adalah organisasi besar dalam bidang komunikasi, media penyiaran dan media penerbitan. Lawatan ke Media Prima TV3 pada 10 November 2016 12. TAKLIMAT KESELAMATAN KESEDARAN ICT & PENGAUDITAN PEMATUHAN DASAR KESELAMATAN ICT (DKICT) Taklimat Kesedaran ICT dan Penggunaan Kemudahan WIFI anjuran Bahagian Pengurusan Teknologi Maklumat (BPTM) Jabatan Akauntan Negara Malaysia yang diadakan di Dewan Utama JANM Perak pada 22 November 2016 yang diadakan bagi memberikan kesedaran dan pengetahuan mengenai langkah keselamatan ICT yang perlu diamalkan oleh semua warga kerja JANM Negeri Perak. Pihak Telekom Malaysia juga diundang untuk memberikan taklimat mengenai penggunaan WIFI yang telah dipasang di bangunan JANM Perak. Taklimat Keselamatan Kesedaran ICT pada 22 November 2016 13. CERAMAH AGAMA BERTAJUK DUNIA AKHIR ZAMAN Pada 25 November 2016 bertempat di Dewan Utama, telah diadakan satu Majlis Ceramah Agama Bulanan bertajuk Dunia Akhir Zaman dan dihadiri oleh semua warga Jabatan Akauntan Negara Malaysia Negeri Perak yang beragama Islam. Ceramah ini telah disampaikan oleh Tuan Sheikh Muhammad Husni Ginting Bin Muhammad Hayat Ginting. Objektif ceramah ini diadakan adalah untuk memberi pendedahan dan peringatan tentang tanda-tanda atau ciri-ciri
dunia akhir zaman. Ia juga memberi kesedaran kepada umat Islam supaya tidak alpa dalam mengejar kemewahan dunia sehingga terlupa pada hari kiamat. TR Ceramah Agama pada 25 November 2016 14. GOTONG ROYONG PERDANA EKSA 2016 Gotong Royong Perdana EKSA telah diadakan pada hari Jumaat, 30 November 2016 pada jam 2.30 petang sehingga 4.30 petang. Kawasan yang terlibat adalah setiap zon iaitu Zon Meranti (Tingkat 9), Zon Cengal (Tingkat 8), Zon Jati (Tingkat 6), Zon Nyatoh (Tingkat 5 ) dan Tingkat 7. Kawasan lain yang terlibat semasa Gotong Royong Perdana adalah ruang tempat kerja dan kawasan umum. Seramai 125 warga kerja JANM Perak terlibat dalam menjayakan Gotong Royong Perdana EKSA. Gotong Royong Perdana EKSA 2016 pada 30 November 2016 15. PENGAUDITAN EKSA 2016 DARI PIHAK MAMPU Pengauditan EKSA 2016 di JANM Perak telah dilaksanakan pada 1 dan 2 Disember 2016 oleh En Hishamuddin bin Ahmad, Ketua Juruaudit MAMPU. Sebanyak 4 zon telah diaudit iaitu Zon Meranti (Tingkat 9), Zon Cengal (Tingkat 8), Zon Jati (Tingkat 6), Zon Nyatoh (Tingkat 5 ) dan Tingkat 7. JANM Perak telah berjaya memperoleh Pensijilan EKSA dengan Cemerlang bagi tempoh 15.12.2016 sehingga 14.12.2018.
Pengauditan EKSA 2016 dari pihak MAMPU pada 1 & 2 Disember 2016 16. TAKLIMAT PENUTUPAN PERAKAUNAN PERSEKUTUAN 2016 Taklimat Penutupan Perakaunan Persekutuan 2016 anjuran Jabatan Akauntan Negara Malaysia Negeri Perak (JANM Perak) yang diadakan di Dewan Bankuet, Kompleks KDN, Meru Raya, Ipoh pada 5 Disember 2016 merupakan perjumpaan tahunan yang diadakan bagi memberikan panduan dan tatacara penutupan akaun tahunan kepada semua PTJ dibawah seliaan JANM Negeri Perak. Perjumpaan ini telah disertai oleh seramai 450 orang pegawai PTJ dari seluruh Negeri Perak. Taklimat Penutupan Perakaunan Persekutuan 2016 pada 5 Disember2016